Dominee op soek na drie kaal ruiters | Maroela Media
Dominee op soek na drie kaal ruiters
Van Niekerk se vrou, die kunstenaar Selma Albasini,se voorstelling van ds. Bertus by die etiket van een van sy wyne. Foto: Rapport
Ds. Bertus van Niekerk, voorheen leraar van die Hervormde gemeente Carletonville, is op soek na drie vroue om kaalbas op sy partytjie te kom perdry.
Van Niekerk, wat deesdae predikant by die Kaapse gemeente van die onafhanklike kerk Renaissance is, het gesê hulle moet "mooi wees, verkieslik jonk, hoewel elke geval op meriete beoordeel sal word," berig Rapport. Van Niekerk is onder meer 'n wynmaker en sy jongste reeks wyne met die naam "Revelation" se etikette is uitbeeldings van die ruiters van die boek Openbaring in die Bybel.
In Maart vanjaar het Van Niekerk gaste by die Helderberg geskok toe hy, met die bekendstelling van die eerste van dié vier wyne, gereël het dat 'n meisie nakend op die rug van 'n perd by die geleentheid opdaag. Die meisie moes glo een van die vier ruiters van die apokalips simboliseer.
Van Niekerk wil nou die ander drie wyne op Carletonville bekendstel en benodig nou drie vroue om kaalbas te perd dié geleentheid by te woon. "Die geleentheid gaan nie smerig wees nie," sê Van Niekerk. "Die wyne is op elite-verbruikers gerig (dis duur en hy maak net 120 bottels van elk), so die geleentheid gaan deur sakeleiers en ander hooggeplaastes bygewoon word."
Een gas het ná die wynbekendstelling in Kaapstad teenoor Rapport opgemerk dit was "die vreemdste wynbekendstelling waarop ek nog was. Poedelkaal kom die meisie daar aan en bestyg die perd, min gepla. Ek dog ek yl."
Twee verongeluk op N3
Net n Van Niekerk kan dit so erg verloor, maar ja, ek dink dis funky!
In die laaste dae sal daar vals profete wees en sal die afvalligheid in die kerk net erger word. My mond het van verbasing oopgehang toe ek hierdie artikel lees en 'n diepe hartseer stoot in my op. DIe kerk is verlore! Kan 'n mens, iemand wat Christus ken en veronderstel is om ander op die pad te lei, so verskriklik die pad self byster geraak het? Mag God hom genadig wees en mag hy vinnig besef dat hy 'n meulsteen om sy eie nek plaas met sy optrede…
Pierre, kom drink 'n glas wyn as jy in die omgewing kom. Jy's ook welkom, Ingrid!
Kom drink 'n glas wyn as jy in die omgewing kom, Pierre. jy's ook welkom, Ingrid!
En dan wonder die mense nog hoekom dit gaan in ons land soos dit gaan? Die Bybel se tereg dat in die laaste dae sal dit wat VERKEER is REG wees, en wat REG is sal VERKEERD wees. En vir jou Ds van Niekerk, jy is een van die leiers, wat 'n verleier geword het!!! Sies, man!